Brain Salad Surgery

Brain Salad Surgery er det fjerde studio-albumet til det progressive rocke-bandet Emerson, Lake & Palmer, og ble utgitt i 1973.
Albumet åpner med «Jerusalem» som er en tolkning av William Blakes hymne, den opprinnelige versjonen benyttes ofte som England sin nasjonalsang etter som England ikke har det. ELP sin tolkning ble forbudt spilt av BBC fordi de anså den som blasfemisk. Andre spor er «Toccata» av den argentinske komponisten Alberto Ginastera, arrangert av Keith Emerson. Tekstene på albumet ble skrevet av Greg Lake sammen med Peter Sinfield som også skrev tekster for King Crimson.

Mest sentralt på albumet er stykket «Karn Evil» som totalt har en lengde på nesten 30 minutter. Stykket er delt i 3 (1st Impression, 2nd Impression og 3rd Impression) hvor første del (1st Impression) igjen er delt i 2 (part 1 og part 2). På dette stykket er Keith Emersons keyboardspill fremtredende.

Albumet ble også kjent som følge av H.R. Gigers særegne design. Omslaget på førsteutgaven av LPen kunne man åpne som to porter hvor det ytre omslaget skildrer en maskin som er diffust forbundet med en hodeskalle og hvor man kunne se deler av et kvinneansikt på det indre omslaget, det indre omslaget inneholdt hele bildet av kvinneansiktet.

Sporliste 
Side en
«Jerusalem» (William Blake, Hubert Parry – bearbeidet av Keith Emerson, Greg Lake, Carl Palmer) – 2:44
«Toccata – An adaptation of Ginastera's 1st piano Concerto, 4th movement» (Alberto Ginastera, arrangert av Emerson)   – 7:22
«Still...You Turn Me On» (Lake) – 2:53
«Benny the Bouncer» (Emerson, Lake, Peter Sinfield) – 2:21
«Karn Evil 9» (Emerson, Lake, Sinfield) (Totalt – 29:39)
«1st Impression, Pt. 1» (Emerson, Lake, Sinfield) – 8:43
Side to
«Karn Evil 9»
«1st Impression, Pt. 2» (Emerson, Lake) – 4:46
«2nd Impression» (Emerson, Lake) – 7:07
«3rd Impression» (Emerson, Lake) – 9:03
Bonusspor på 1996-utgaven fra Rhino Records
«The Making of Brain Salad Surgery»

Personell
 Keith Emerson – Hammondorgel, cembalo, piano, synthesizere, datamaskin-generert stemme på 5
 Greg Lake – vokalist, bass, gitarer
 Carl Palmer – trommesett, percusjon

Andre innspilninger
Tre andre sanger ble spilt inn sammen med Brain Salad Surgery uten å bli inkludert på albumet:
 Instrumentalen «When the Apple Blossoms Bloom in the Windmills of Your Mind I'll Be Your Valentine» ble utgitt på B-siden av singelversjonen av «Jerusalem».
 Sangen «Brain Salad Surgery» ble utgitt på en 7" flexi-plate sammen med utdrag fra albumet. Den ble også senere brukt som B-siden av «Fanfare for the Common Man».
 Sangen «Tiger in the Spotlight» ble utgitt som singel i 1977.
Alle tre sangene ble senere inkluderte i Works Volume II.

Singler
 «Jerusalem» / «When the Apple Blossoms Bloom in the Windmills of Your Mind I'll Be Your Valentine»

 Eksterne lenker 


Kategori:Emerson, Lake & Palmer-album
Kategori:Musikkalbum fra 1973
Kategori:Progressiv rock-album